पाटील का पहला उपन्यास "पानीपत" 1988 में प्रकाशित हुआ। यह उपन्यास पानीपत के तृतीय युद्ध पर आधारित है, जिसमें अहमद शाह अब्दाली से मराठे हार गये थे। साहित्यकार वि. वा. शिरवाडकर ने पाटील के उपन्यास के विषय की सराहना करते हुए उनकी 'खूबसूरत भाषा और भव्य वर्णनात्मक शैली' की प्रशंसा की। केवल दो सालों में "पानीपत" की २०,००० से ज्यादा प्रतियाँ बेची गयीं। 

पाटील द्वारा रचित उपन्यास "झाडाझडती" के लिये उन्हें सन् 1992 में साहित्य अकादमी पुरस्कार (मराठी) से सम्मानित किया गया। यह उपन्यास महाराष्ट्र में विभिन्न विकास परियोजनाओं से विस्थापित लोगों की जीवन कथाओं पर आधारित है। इसकी रचना पाटील ने तब की जब वे पुणे मे पुनर्वास अधिकारी के रूप में काम कर रहे थे।

पाटील का उपन्यास "महानायक" सुभाष चंद्र बोस के जीवन पर आधारित है, जिसके लिए शोध के क्रम में लेखक ने अनेक देशों की यात्राएँ भी की थीं। उनका उपन्यास "चंद्रमुखी" महाराष्ट्र की एक कलाकार (नर्तकी) और उसके एक राजनीतिज्ञ के साथ सम्बन्धित जीवन के बारे में है।

"सम्भाजी" नामक अपने नवीन उपन्यास में लेखक ने काफी शोध के बाद सम्भाजी से सम्बद्ध बहुत-कुछ नया इतिहास औपन्यासिक शिल्प में लिख डाला है।

प्रकाशित कृतियाँ
सम्मान
लेखन
फ़िल्म